CELEX: C2006/010/35
Language: lv
Date: 2006-01-14 00:00:00
Title: Lieta C-424/05 P: Apelācija, ko  2005. gada 29. novembrī  ierosināja Eiropas Kopienu Komisija par Eiropas Kopienu Pirmās instances tiesas (pirmā palāta)  2005. gada 13. septembra  spriedumu lietā T-72/04 S. Hosman-Chevalier/Eiropas Kopienu Komisija

14.1.2006   
            
            
               LV
            
            
               Eiropas Savienības Oficiālais Vēstnesis
            
            
               C 10/18
            
         Apelācija, ko 2005. gada 29. novembrī ierosināja Eiropas Kopienu Komisija par Eiropas Kopienu Pirmās instances tiesas (pirmā palāta) 2005. gada 13. septembra spriedumu lietā T-72/04 S. Hosman-Chevalier/Eiropas Kopienu Komisija
   (Lieta C-424/05 P)
   (2006/C 10/35)
   tiesvedības valoda — franču
   Eiropas Kopienu Tiesā 2005. gada 29. novembrī izskatīšanai ir iesniegta Eiropas Kopienu Komisijas, ko pārstāv H. Krēmers [H. Kraemer] un M. Velardo [M. Velardo], pārstāvji, apelācijas sūdzība par Eiropas Kopienu Pirmās instances tiesas (pirmā palāta) 2005. gada 13. septembra spriedumu lietā T-72/04 S. Hosman-Chevalier/Eiropas Kopienu Komisija.
   Apelācijas sūdzības iesniedzējas prasījumi Tiesai ir šādi:
   
               —
            
            
               atcelt pārsūdzēto spriedumu un nodot lietu atpakaļ Pirmās instances tiesai;
            
         
               —
            
            
               piespriest atbildētājai pirmajā instancē atlīdzināt tiesāšanās izdevumus, ieskaitot viņas pašas tiesāšanās izdevumus Pirmās instances tiesā.
            
         Pamati un galvenie argumenti
   Komisija attiecībā uz pārsūdzēto spriedumu izvirza vienu pamatu, kas saistīts ar Kopienu tiesību pārkāpumu minētā sprieduma 31.–36. un 42. punktā. Tā jo īpaši uzskata, ka Pirmās instances tiesa nepareizi interpretējusi nosacījumu par “darbu citas dalībvalsts labā”, kas ir noteikts Civildienesta noteikumu VII pielikuma 4. panta 1. punkta a) apakšpunkta otrajā ievilkumā.